韩元吉
少稷家观雪赋江字三十韵
雪暮来无际，长吟坐北窗。
未嫌光夺月，先恐势填江。
云色生冰柱，风声倒石矼。
疏帘才的皪，破屋渐铮鏦。
始讶乌能白，旋惊马尽{左马右龙}。
会朝琼饰弁，猎较素绸杠。
玉帝开宫阙，瑶姬拥旋幢。
仰空蜂作阵，窥径蝶成双。
价重连城璞，明逾钉壁釭。
冷烟纷莫辨，冻溜不成淙。
计拙夸辽豕，涂穷笑越尨。
载牛迷象齿，覆鹿误羊羫。
酪乳浮茶卢。花瓷莹鼓椌。
崖枯频畏住，鹄瘦暂胮肛。
共想周王宴，谁虞汉使降。
献衣知念札，加璧殆追逄。
蹇驷深忧没，篮舆重莫扛。
淹钟应预赐，增斗定先撞。
短日栖穷巷，丰年卜万邦。
缁尘异羁旅，华发逐耆厖。
处士欣寻戴，参军岂遇庞。
裘穿心易怯，履败足微跫。
荷笠閒垂钓，回船稳系樁。
清狂晨仄帽，泥饮屡空缸。
酬唱才皆敌。歌嘲笑语或哤。
闭门嗟懒惰，授简愧愚憃。
戈戟森磨厉，韶钧富击挫。
絮盐翻雅况，兰竹变新腔。
取醉华灯烂，催归戍鼓鼙。
晴檐成夜雨，更听陇头泷。